ฉบับร่าง:11XIVEN

11XIVEN (อีเลฟเว่น; เกิด 3 สิงหาคม พ.ศ. 2540) เป็นศิลปิน นักร้อง และ โปรดิวเซอร์ดนตรีชาวไทย ที่มีชื่อจริงว่า จิรัฏฐ์ บุญยศิริลักษณ์ เริ่มต้นเส้นทางดนตรีในวงการฮิปฮอปและอาร์แอนด์บีร่วมสมัย จากการแข่งขันรายการ SKIO Music Contests 2017 โดยได้รับรางวัลชนะเลิศในการประกวดผลิตผลงานดนตรีประเภทรีมิกซ์ เรียบเรียงทำนองใหม่ (Remix, Re-Arrangement Awards) พร้อมกับมีสไตล์ที่โดดเด่นในด้านการผลิตผลงานเพลงด้วยซาวด์ที่ทันสมัย กระชับ เน้นเนื้อหาที่เข้าใจได้ง่ายและเข้าถึงได้ทุกช่วงวัย

**ประวัติ**
11XIVEN เกิดและเติบโตใน จังหวัดชัยภูมิ ประเทศไทย โดยเขาได้รับแรงบันดาลใจจากการที่เขาเป็นคนชอบฟังเพลงมาตั้งแต่เด็ก โดยที่เขาและคุณพ่อชอบตั้งวงฟังเพลงในช่วงสุดสัปดาห์ โดยแนวเพลงที่มีอิทธิพลต่อเขามากที่สุดในช่วงวัยเด็กคือแนวเพลง ริทึมแอนด์บลูส์ ดนตรีโซล บลูส์ กรันจ์ ต่อมาเมื่ออายุเข้า 17 ปี 11XIVEN ได้เดินทางมายังกรุงเทพมหานคร เป็นครั้งแรกที่เขาได้รู้จักกับรุ่นพี่และรุ่นน้องในวงการเพลง ฮิปฮอปไทย จากงานดนตรีแร็ปอันเดอร์กราวน์ (งานแสดงดนตรีใต้ดินของชาวฮิปฮอปไทย) เป็นประสบการณ์ครั้งแรกและเป็นแรงผลักดันให้เขาเลือกที่จะเข้ามาทำงานในด้านนี้ต่อไปในอนาคต
ในปี พ.ศ. 2560 พวกเขาเริ่มก่อตั้งกลุ่มศิลปินอิสระ Noctune Entertainment ร่วมกับสมาชิกคนอื่นอีกกว่า 53 คน ในการผลิตผลงานเพลงในนาม Noctune Entertainment โดยสมาชิกศิลปินในช่วงแรกได้แก่ NOPPASIN และ GB จากกลุ่ม SBWG ได้เข้ามาเป็นสมาชิกร่วมก่อตั้งกลุ่มดังกล่าว โดยได้มีการจัดหาช่องทางจัดจำหน่ายจากทางผู้ให้บริการจัดจำหน่ายเพลงดิจิทัลจนสามารถผลิตผลงานเพลงแรกสำเร็จในชื่อ " ใจร้าย (JAIRY) " โดยได้เสียงร้องของทาง NOPPASIN และการเรียบเรียงดนตรีโดย 11XIVEN ภายใต้การจัดจำหน่ายของทาง RAP IS NOW ต่อมาได้มีการผลิตผลงานเพลงอีกมากมายภายใต้กลุ่ม Noctune Entertainment และมีสมาชิกเข้าร่วมจำนวนหนึ่ง โดยมีสมาชิกเข้าร่วมในช่วงนั้นที่โดดเด่นได้แก่ SARAN  SECRET NINE  และ ONE HEARTZ
หลังจากนั้นในปี พ.ศ. 2562 สมาชิกจากกลุ่ม Noctune Entertainment ได้ทำการแยกย้ายกันไป บางส่วนเลิกผลิตผลงานเพลงเนื่องจากเหตุผลส่วนตัวบางประการ สมาชิกหลักได้แก่ 11XIVEN และ NOPPASIN จึงได้ร่วมกันก่อตั้งกลุ่มใหม่ขึ้นมาในนาม HXXD SOUND โดยได้สมาชิกจาก NB GANG ประกอบไปด้วย LUCKIEST J, JOEY, K-MEE และ FILLME  รวมถึงสมาชิกหน้าใหม่ประกอบด้วย EMMAFLOW , LIL BVX และ LIL JIT โดยผลิตผลงานเพลงประเภท ฮิปฮอปใต้ดิน เต็มรูปแบบ จัดจำหน่ายบนช่องทางดิจิทัล โดยในครั้งนี้พวกเขาเป็นศิลปินอิสระกลุ่มแรกๆ ที่ได้รับสัญญาจัดจำหน่ายเพลงโดยตรงกับทางผู้ให้บริการจัดจำหน่ายเพลงดิจิทัล โดยสามารถจัดจำหน่ายเพลง ควบคุมการทำการตลาดได้เองอย่างอิสระเป็นกลุ่มแรกในวงการฮิปฮอปใต้ดิน เป็นกลุ่มศิลปินใต้ดินกลุ่มแรกๆ ที่เริ่มจัดจำหน่ายผลงานเพลงดิจิทัลบนสตรีมมิ่งแพลตฟอร์ม
ต่อมาเมื่อถึงปี พ.ศ. 2564 11XIVEN ได้ประกาศลาออกจากสมาชิก HXXD SOUND เนื่องจากเขาตัดสินใจที่จะเริ่มต้นทำบริษัทด้านบันเทิงเต็มรูปแบบต่อยอดจากประสบการณ์และเครือข่ายของเขา จึงได้ก่อตั้ง LABEL WAVE LBW E&M และ LBW MUSIC ตามลำดับแต่ก็เกิดปัญหาด้านความพร้อมในการระดมทุนและกำลังคนเนื่องจากสภาวะเศรษฐกิจที่ทรุดตัวจากการแพร่ระบาดของ โรคติดเชื้อไวรัสโคโรนา 2019 ทำให้เขาต้องวางแผนและแนวทางในการระดมทุนและกำลังคนใหม่ รวมถึง วางแผนในการดำเนินงานระยะยาวขององค์กร สำรวจพฤติกรรมการบริโภคสื่อของสังคมเพิ่มเติม
ในวันที่ 1 พฤษภาคม พ.ศ. 2567 11XIVEN ก่อตั้งบริษัท XPN ENM CORPORATION LTD. ใน สหราชอาณาจักร เพื่อดำเนินการลงทุนและจัดหาช่องทางจัดจำหน่ายผลงานและการตลาดให้แก่ส่วนงานในเครือฯ โดยได้ร่วมมือกันกับ PARRII-T และ ญาติของเขา ด้วยทุนจดทะเบียนเริ่มต้น 22,847 ปอนด์ (มูลค่าราว 1 ล้านบาทไทย)

**อ้างอิง**

**ลิงก์ภายนอก ==